ПРОТОКОЛ №  30
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  06 октомври 2014 г.

Днес, 06 октомври  2014 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			  ПРЕДСЕДАТЕЛ:    НЕЗАБРАВКА СТОЕВА
			           ЧЛЕНОВЕ:    ГАЛИНА КАРАГЬОЗОВА
						  ВАСИЛ ПЕТРОВ 
						  КАЛИН КАЛПАКЧИЕВ
ОТСЪСТВАЛИ: Няма. 

При разглеждането на материалите относно взаимодействието с Инспектората към ВСС присъства Моника Малинова – инспектор в Инспектората към ВСС.

І. Взаимодействие с Инспектората към ВСС:

1. ОТНОСНО: Акт за резултатите от извършена комплексна планова проверка в Районен съд гр. Нови пазар /граждански дела/, извършена в изпълнение на заповед № ПП-01-56/25.04.2014 г. на Главния инспектор на ИВСС /на електронен носител/. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. Приема за сведение Акт за резултати от извършена планова проверка в Районен съд гр. Нови пазар /граждански дела/, извършена в изпълнение на Заповед № ПП-01-56/25.04.2014 г. на Главния инспектор на ИВСС.
1.2. Административния ръководител на Районен съд гр. Нови пазар да уведоми комисията за предприетите мерки, в изпълнение на дадените с Акта препоръки. 

2. ОТНОСНО: Искане на информация за съдия Стефан Гроздев Гроздев, от председателя на Комисията по професионална етика при ВКС във връзка с изготвянето от Комисията становище по повод участието му в процедура за избор на административен ръководител на Софийски апелативен съд. 
КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. Да се уведоми Председателя на Комисията по професионална етика при ВКС, че по отношение на Стефан Гроздев Гроздев - и.ф председател на Софийски апелативен съд във ВСС не са постъпвали сигнали по ЗПУКИ, не са извършвани проверки и няма висящо производство за установяване на конфликт на интереси в административната или съдебната фаза, или влязъл в сила акт по този закон, по данни от водените от КПУКИВИВСС регистри. 
2.2. Препраща постъпилото искане на КПЕПК на ВСС за изготвяне на справка за постъпвали във ВСС сигнали, жалби и др. по отношение на Стефан Гроздев Гроздев - и.ф председател на Софийски апелативен съд, на основания, различни от ЗПУКИ. 

3. ОТНОСНО: Информация от административния ръководител на Районен съд гр. Тутракан за резултатите от предприетите мерки във връзка с констатациите, изводите и препоръките в Акт за резултатите от извършена планова проверка на дейността на РС Тутракан /наказателни дела/ и на основание Заповед № ПП-01-36/20.03.2014 г. на Главния инспектор на ИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмо от административния ръководител на Районен съд гр. Тутракан, заведено в деловодството на ВСС с вх.№ 11-12-084/12.09.2014 г., във връзка с изпълнение на препоръките, дадени с Акт за резултатите от извършена планова проверка в РС Тутракан /наказателни дела/, извършена в изпълнение на Заповед № ПП-01-36/20.03.2014 г. на  Главния инспектор на ИВСС.

4. ОТНОСНО: Информация от административния ръководител на Районна прокуратура гр. Дулово за резултатите от предприетите мерки във връзка с констатациите, изводите и препоръките в Акт за резултатите от извършена планова проверка на дейността на РП Дулово и на основание Заповед № ПП-01-49/23.09.2014 г. на Главния инспектор на ИВСС. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. По повод посочените в писмото на и. ф. административен ръководител на РП – Дулово конкретни мерки, взети в изпълнение на препоръките, дадени в Акта на ИВСС за извършена планова проверка в РП Дулово, Комисията намира, че устните разпореждания по т. 1, т. 6 и т. 7, както и взетото отношение, посочено в т. 3-5, не представляват изпълнение на  препоръките на ИВСС. Поради това Комисията указва на и. ф. административен ръководител на РП – Дулово да предприеме необходимите действия за изпълнение на дадените от ИВСС препоръки. 
4.2. И. ф. административен ръководител на РП – Дулово да уведоми в едномесечен срок комисията за предприетите мерки в изпълнение на решението на КПУКИВИВСС по т. 4.1.

5. ОТНОСНО: Становище от Янка Гочева – инспектор в ИВСС по сигнал с вх.№ Ж-14-632/10.07.2014 г. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

5.1. Приема за сведение становището на инспектор Янка Гочева по сигнал вх.№ Ж-14-632/10.07.2014 г.
5.2. Въз основа на чл. 198, ал. 2, т. 3 от ЗСВ, препис от становището да се приложи към кадровото дело на съдия ……………... 

6. ОТНОСНО: Становище от Албена Костова – инспектор в ИВСС по жалба с вх.рег.№ Ж-14-661/18.07.2014 г. и копие от Вътрешни правила за работа на Медиационен център – Благоевград /в сила от 10.12.2013 г./. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. Отлага разглеждането на т. 6 за следващо заседание на комисията. 
6.2. От инспектор Албена Костова да бъде изискано копие от жалбата /заедно с приложените към нея документи/, по повод на която е изготвила своето становище.

7. ОТНОСНО: Информация от административния ръководител на Апелативен съд гр. Варна относно спазване принципа на случайно разпределение на делата в Апелативен съд гр. Варна за първото шестмесечие на 2014 г.  
КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмо от административния ръководител на Апелативен съд гр. Варна, заведено в деловодството на ВСС с вх.№ 11-04-249/08.09.2014 г., относно спозване принципа на случайно разпределение на делата в Апелативен съд гр. Варна за първото шестмесечие на 2014 г.  

ІІ. По Закона за предотвратяване и установяване на конфликт на интереси:

8. ОТНОСНО: Искане на Комисията за предотвратяване и установяване на конфликт на интереси за предоставяне на доказателства във връзка с подаден сигнал срещу прокурор от Окръжна прокуратура гр. Русе. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

              8.1. Да се уведоми КПУКИ, че по отношение на ……….. Окръжна прокуратура гр. Русе няма висящо производство по реда на ЗПУКИ в административната или съдебната фаза или влязъл в сила административен акт по този закон.
               8.2. На основание чл. 25, ал. 2, т. 4 от ЗПУКИ да се предоставят на Комисията за предотвратяване и установяване на конфликт на интереси заверени копия на изисканите документи относно ……… ОП Русе:
              - решения на ВСС за назначаване и актове за встъпване в длъжност;
              - подадени пред ВСС декларации по чл. 12 от ЗПУКИ.
9. ОТНОСНО: Искане на Комисията за предотвратяване и установяване на конфликт на интереси за предоставяне на доказателства във връзка с подаден до комисията сигнал. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. На основание чл. 25, ал. 2, т. 4 от ЗПУКИ да се предостави на Комисията за предотвратяване и установяване на конфликт на интереси исканата информация - доказателства за служебното качество на …………. в Окръжен следствен отдел при Окръжна прокуратура гр. Русе, а именно - заверени копия от следните документи:
	              - решение на ВСС по протокол № 12/24.03.1999 г. за назначаването му на длъжност следовател в Окръжна следствена служба гр. Русе акт за встъпването му в тази длъжност;
                - решение на ВСС по протокол № 19/13.05.2009 г., т. 6, и акт за встъпването му в длъжност следовател в Окръжен следствен отдел при Окръжна прокуратура гр. Русе.

10. ОТНОСНО: Решение № РП-171-14-194/12.09.2014 г. на Комисията за предотвратяване и установяване на конфликт на интереси за прекратяване на производство срещу магистрат. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

	Приема за сведение Решение № РП-171-14-194/12.09.2014 г. на Комисията за предотвратяване и установяване на конфликт на интереси за прекратяване на производство по сигнал срещу …………. – съдия в Окръжен съд гр. Варна, поради липса на твърдения или конкретни данни за извършено нарушение на разпоредбите на ЗПУКИ. 

ІІІ. Разни. 

11. ОТНОСНО: Предложение от главния секретар на ВСС Димитър Тончев за обсъждане на препоръка, дадена с доклад на дирекция „Вътрешен одит” за официален ангажимент за консултиране. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Счита за необходимо воденето на дневник по чл. 10, ал. 2 от Вътрешните правила за организацията на дейността на КПУКИВИВСС и съгласно предложението на главния секретар на ВСС моли същия да определи технически сътрудник, който да води дневника. 

12. ОТНОСНО: Предложение от Главния прокурор на Република България по Информация – отчет за изпълнението на Плана за действие на Прокуратурата на Република България за периода 01.09.2013 г. – 01.09.2014 г. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

 12.1. Приема без допълнения предложението на Главния прокурор на Република България във връзка с  Информация – отчет за изпълнението на Плана за действие на Прокуратурата на Република България за периода 01.09.2013 г. – 01.09.2014 г.
 12.2. Решението да се предостави на комисия „Международна дейност” на ВСС. 

13. ОТНОСНО: Решение на Комисия „Публична комуникация” по протокол № 31/09.09.2014 г. за подобряване на комуникацията с Гражданския съвет. 
КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

13.1. В изпълнение на решение на комисия „Публична комуникация” по т. 9 от протокол № 31/09.09.2014 г., задължава сътрудниците на комисията при разглеждане на актове на Гражданския съвет да отбелязват това в дневния ред и в протоколите от заседанията на комисията.
13.2. Взетите от комисията решения по актове на Гражданския съвет да се предоставят на г-жа Даниела Костова - съпредседател на Гражданския съвет, както и на техническия сътрудник на Гражданския съвет.

14. ОТНОСНО: Обобщен Доклад – анализ на резултатите от проведена анкета в изпълнение на решение на комисия „Публична комуникация” по протокол № 3/14.01.2014 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Обобщения Доклад – анализ на резултатите от проведена анкета в изпълнение на решение на комисия „Публична комуникация” по протокол № 3/14.01.2014 г.

15. ОТНОСНО: Предложение от председателя на Районен съд гр. Нови пазар относно въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати.
Извлечение от протокол № 33/17.09.2014 г., т.3 на КПК. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
15.1. Изразява положително становище по направеното предложение от председателя на Районен съд гр. Нови пазар относно въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати.
15.2. Изпраща предложението на председателя на РС Нови пазар на комисия "Професионална квалификация, информационни технологии и статистика" на ВСС по компетентност, за изготвяне на обобщено становище. 

16. ОТНОСНО: Писмо от Милена Гунчева – председател на Център за спогодби и медиация към СРС и СГС с предложение за среща за обсъждане приемането на професионална помощ на Виктор Шахтер и на Фондация за инициативи за устойчиво развитие на правосъдието, и протокол от среща с Виктор Шахтер – основател, собственик и директор на американската Фондация за инициативи за устойчиво развитие на правосъдието, проведена на 09.07.2014 г. 
Извлечение от протокол № 41/24.09.2014 г., т.4 на КМД. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

16.1. Определя Калин Калпакчиев за участник в предложената среща за обсъждане приемането на професионалната помощ на Виктор Шахтер и на Фондация за инициативи за устойчиво развитие на правосъдието.
16.2. Решението да се предостави на комисия „Международна дейност” на ВСС. 

ДОПЪЛНИТЕЛНИ ТОЧКИ:

17. ОТНОСНО: Решение на комисия „Международна дейност” по протокол № 42/01.10.2014 г. с молба за съгласуване на национална позиция по междинния преглед на Стратегия „Европа 2020” и предоставяне на информация по Приложение 1 от НПР. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

17.1. След запознаване с материалите, предоставени от комисия „Международна дейност” на ВСС, Комисията няма забележки и допълнения на приоритетите към стратегия „Европа 2020”. 
17.2. Изпраща становището на КПУКИВИВСС по т. 17.1 на комисия „Международна дейност” на ВСС.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: 		/п/

НЕЗАБРАВКА СТОЕВА

Експертни сътрудници  на комисията:

Иванка  Котева /п/

Р.  Димитрова /п/

Георги Ангелов /п/

Изготвил протокола:

М.Китова /п/